आदिवासियों की जमीन बेचना चाहती है राज्य सरकार : अरुण
सर्किटहाउस में पूर्व आईजी सह जिंदल स्टील एंड पावर लिमिटेड झारखंड के उपाध्यक्ष डॉक्टर अरुण उरांव पूर्व भू राजस्व मंत्री दुलाल भुइयां ने सोमवार को प्रेस कांफ्रेंस किया। पूर्व आईजी ने कहा कि झारखंड की सरकार लोगों को ठग रही है। मोमेंटम झारखंड पर कहा कि झारखंड खनिज संपदा से भरा-पूरा है। झारखंड की सरकार अमीर है। इसके बावजूद यहां के लोग गरीब हैं। सीएम रघुवर दास यहां के लोगों की जमीन बेचना चाहती है। यहां सरकार बड़े-बड़े उद्योग लगाने की बात कर रही है लेकिन ये किसके फायदे के लिए है। यह सिर्फ भाजपा के पॉकेट भरने और सभी कंपनी के लिए सीएम ने मोमेंटम झारखंड के नाम पर करोड़ों रुपए खर्च किए। उरांव ने कहा कि बड़ी-बड़ी विदेशी कंपनियां झारखंड को लूट डालेंगे। गरीब लोगों के जमीन को भी छीनने का प्रयास करेंगे।
उन्होंने कहा कि सीएनटी-एसपीटी एक्ट में संशोधन का खामियाजा आदिवासियों को भुगतना पड़ेगा। दुलाल ने कहा कि झारखंड सरकार के ढाई वर्ष पूरे हो गए। पीएम नरेंद्र मोदी ने लोगों से वादा किया था कि अच्छे दिन आने वाले है। क्या यही अच्छे दिन है। करोड़ों की लागत से रांची में सदर अस्पताल का निमार्ण कराया गया है पर उसे अबतक चालू नहीं किया गया। फिर सरकार मेडिकल कॉलेज खुलवाने की बात कर रही है।
hin_Deva hin_Deva hin_Deva